**LĪGUMS**

***Moduļu noma lidlauka darbības nodrošināšanai***

Ķeguma novada Rembates pagastā 2018. gada 27. decembrī

**Latvijas Republikas Aizsardzības ministrijas Nacionālo bruņoto spēku Nodrošinājuma pavēlniecības 2.reģionālais nodrošinājuma centrs (NP 2.RNC)**, vienotais reģistrācijas Nr. 90009227961, tā **komandiera pienākumu izpildītāja majora Alana Andruļa** personā, kurš darbojas pamatojoties uz NP 2.RNC Nolikumu, turpmāk šī Līguma tekstā saukts *Pasūtītājs*, no vienas puses, un

 **Sabiedrība ar ierobežotu atbildību** (**SIA**) **„STORENT”,** reģistrēta Latvijas Republikas Uzņēmumu Komercreģistrā 2008. gada 17. aprīlī ar vienoto reģistrācijas Nr.40103164284, tās **direktora Gunta Grīnberga** personā, kurš darbojas uz statūtu pamata, turpmāk šī Līguma tekstā saukts *Izpildītājs*, no otras puses,

pamatojoties uz 2018. gada 19. decembrī pieņemto lēmumu iepirkumā “Moduļu noma lidlauka darbības nodrošināšanai”, ID Nr. NBS NP 2.RNC 2018/45, abi kopā un katrs atsevišķi, turpmāk šī Līguma tekstā saukti *Puse/Puses*, noslēdz šāda satura līgumu, turpmāk tekstā - Līgums:

1. **LĪGUMA PRIEKŠMETS**

*Pasūtītājs* pasūta un samaksā, bet *Izpildītājs* **piegādā, uzstāda, iznomā un pēc pakalpojuma beigām demontē dzīvojamā moduļa tipa konteineru kompleksu, kurš sastāv no 6 (sešiem) savstarpēji savienotiem konteineriem,** turpmāk šī Līguma tekstā saukts *Pakalpojums,* atbilstoši tehniskajai specifikācijai „Moduļu noma lidlauka darbības nodrošināšanai” (1. pielikums), turpmāk tekstā – tehniskā specifikācija, un 2. pielikumam „*Izpildītāja* tehniskais/finanšu piedāvājums”.

1. **LĪGUMCENA UN NORĒĶINU KĀRTĪBA**
	1. Maksa par *Pakalpojumu*, ieskaitot visus ar šī Līguma izpildi saistītos izdevumus, bez pievienotās vērtības nodokļa (PVN) ir **EUR 881.46 (**astoņi simti astoņdesmit viens euro un 46 centi) **mēnesī,** turpmāk šī Līguma tekstā saukta *Līgumcena*. *Līgumcena* ar PVN 21% (divdesmit vienu procentu) ir **EUR 1066.56** (viens tūkstotis sešdesmit seši euro un 56 centi) **mēnesī**. PVN standartlikme šī Līguma ietvaros tiks piemērota saskaņā ar spēkā esošiem Latvijas Republikas normatīvajiem aktiem.
	2. *Līgumcenā* ir iekļautas visas ar *Pakalpojuma* sniegšanu saistītās izmaksas – montāža/demontāža, transportēšana, darbaspēks u.c. izmaksas, kā arī visi valsts un pašvaldību noteiktie nodokļi.
	3. Līguma kopējā summa ir līdz **EUR 12 798.72** (divpadsmit tūkstoši septiņi simti deviņdesmit astoņi euro un 72 centi) ar PVN, turpmāk tekstā saukta - *Līgumsumma*.
	4. *Pasūtītājs* apmaksā par šajā Līguma 1. sadaļā norādīto kvalitatīvo *Pakalpojumu* Līguma 2.1. punktā norādīto *Līgumcenu* par tekošo mēnesi pēc *Izpildītāja* piestādītā rēķina 10 (desmit) dienu laikā no šī rēķina saņemšanas brīža bankas pārskaitījuma veidā uz *Izpildītāja* bankas kontu Nr. LV23NDEA0000081939239, A/S Luminor Bank.
	5. Par apmaksas dienu tiek uzskatīta diena, kurā *Pasūtītājs* iesniedzis maksājuma dokumentu *Izpildītāja* bankā.
	6. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumiem.
2. **PAKALPOJUMA PIEŅEMŠANA UN NODOŠANA**
	1. *Izpildītājs* apņemas uzsākt *Pakalpojuma* izpildi**2019. gada 1. janvāra.**
	2. *Pasūtītājs* pirms *Pakalpojuma* pieņemšanas – nodošanasakta parakstīšanas pārbauda *Pakalpojuma* kvalitāti, nepieņemot to un neparakstot aktu, ja *Pakalpojums* neatbilst šī Līguma noteikumiem un tehniskajai specifikācijai.

3.4. Par *Pakalpojuma* nodošanas dienu tiek uzskatīta diena, kad *Izpildītājs Pasūtītājam* nodod *Pakalpojumu* un *Pušu* pilnvarotie pārstāvji paraksta pieņemšanas – nodošanas aktu.

1. **PUŠU SAISTĪBAS UN ATBILDĪBA**
	1. *Izpildītāja* saistības:
		1. *Izpildītājs* ir atbildīgs par *Pakalpojuma* kvalitāti un atbilstību Latvijas Republikas spēkā esošo normatīvo aktu prasībām.
		2. *Izpildītājs* uzņemas atbildību par zaudējumiem, kuri nodarīti *Pasūtītājam* un trešajām personām sakarā ar šī Līguma izpildes pārkāpumiem, ja *Izpildītājs* tajos ir vainojams.
		3. Ja *Izpildītājs* kavē Līguma 3.1. punktā minēto termiņu, tad *Izpildītājam* tiek aprēķināts līgumsods – 0,5% (piecas desmitdaļas no procenta)apmērā no *Līgumcenas* par katru nokavēto dienu, bet ne vairāk kā 10 % (desmit procenti) no Līguma 2.3. punktā minētās *Līgumsummas*.
		4. Ja *Izpildītājs* 2 (divu) nedēļu laikā no Līguma 3.1. punktā minētā termiņa nav uzsācis *Pakalpojuma* sniegšanu, *Pasūtītājs* ir tiesīgs vienpusēji izbeigt šo Līgumu, rakstveidā paziņojot par to *Izpildītājam*. Šajā gadījumā 10 (desmit) kalendāro dienu laikā *Izpildītājam* jānomaksā *Pasūtītājam* vienreizējs līgumsods Līguma 2.1. punktā noteiktā viena mēneša *Līgumcena*, kas sastāda **EUR 881.46 (**astoņi simti astoņdesmit viens euro un 46 centi) bez PVN.
		5. Ja *Izpildītājs* veicis nekvalitatīvu vai neatbilstošu tehniskajā specifikācijā noteiktajām prasībām *Pakalpojumu*, tiek sastādīts defektu akts, kurā *Pasūtītājs* norāda atklātos trūkumus. *Izpildītājam* uz sava rēķina tie jānovērš 5 (piecu) darba dienu laikā no defektu akta abpusējās parakstīšanas.
		6. Ja *Izpildītājs* nenovērš trūkumus šī Līguma 4.1.5. punktānoteiktajā termiņā, tad *Izpildītājam* tiek aprēķināts līgumsods – 0,5% (piecas desmitdaļas no procenta)apmērā no *Līgumcenas* par katru nokavēto dienu, bet ne vairāk kā 10 % (desmit procenti) no *Līgumsummas*.
		7. Defektu aktu paraksta *Pušu* pilnvaroti pārstāvji un ar parakstīšanas brīdi tas kļūst par šī Līguma neatņemamu sastāvdaļu.
		8. *Pakalpojuma* pieņemšana ir iespējama vienīgi pēc defektu aktā norādīto trūkumu pilnīgas novēršanas.
	2. *Pasūtītāja* saistības:
		1. *Pasūtītājs* apņemas veikt samaksu par *Pakalpojumu* šajā Līgumā noteiktajos termiņos un kārtībā.
		2. Ja *Pasūtītājs* neveic samaksu par *Pakalpojumu* Līguma 2.2. punktā noteiktajā termiņā, tad *Pasūtītājs* maksā līgumsodu 0,5% (piecas desmitdaļas no procenta) apmērā no *Līgumcenas* par katru nokavēto dienu, bet ne vairāk kā 10% (desmit procentus) no *Līgumsummas*.
	3. *Puses* savstarpēji ir atbildīgas par otrai *Pusei* nodarītajiem zaudējumiem, ja tie radušies vienas *Puses* vai tā darbinieku, kā arī šīs *Puses* Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	4. Jebkura šajā Līgumā noteiktā līgumsoda samaksa neatbrīvo *Puses* no to saistību pilnīgas izpildes.
2. **KVALITĀTE UN GARANTIJA**
	1. *Izpildītājs* sniedz *Pasūtītājam* kvalitatīvu,šīLīgumanoteikumiem,tehniskajai specifikācijai unLatvijas Republikas spēkā esošo normatīvo aktu prasībām atbilstošu *Pakalpojumu*, kas uz to attiecas.
	2. *Pakalpojuma* garantijas laiks tiek noteikts 12 (divpadsmit) mēneši no *Pakalpojuma* nodošanas dienas.
	3. Garantijas laikā *Izpildītājs* ir atbildīgs par katru *Pakalpojuma* defektu.
	4. Garantijas laikā *Izpildītājs* apņemas bez maksas veikt defektu novēršanu 5 (piecu) darba dienu laikā pēc *Pasūtītāja* rakstiska paziņojuma un uzaicinājuma sastādīt divpusēju aktu par konstatētajiem trūkumiem. *Izpildītāja* pārstāvja neierašanās gadījumā *Pasūtītājam* ir tiesības sastādīt aktu bez *Izpildītāja* piedalīšanās, pieaicinot neieinteresētu personu.
	5. *Izpildītājs* uz sava rēķina novērš *Līguma* 5.4. punktā noteiktajā kārtībā konstatētos trūkumus un nepilnības ne vēlāk kā 5 (piecu) darba dienu laikā no akta sastādīšanas dienas. Gadījumā, ja trūkumu un nepilnību novēršanai ir nepieciešams ilgāks termiņš, *Puses* var vienoties par termiņa pagarināšanu.
3. **STRĪDU IZSKATĪŠANA UN LĪGUMA IZBEIGŠANA**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, *Puses* risina savstarpēju sarunu ceļā. Ja *Puses* nevar panākt vienošanos sarunu ceļā, tad strīdi risināmi Latvijas Republikas normatīvajos aktos noteiktajā kārtībā Zemgales rajona tiesā.
	2. *Puses* var izbeigt Līgumu pirms tā darbības termiņa beigām, *Pusēm* savstarpēji rakstveidā par to vienojoties.
	3. *Pasūtītājam* ir tiesības vienpusēji atkāpties no *Līguma* bez *Izpildītāja* piekrišanas, ja *Izpildītājs*:
		1. vairāk kā 30 (trīsdesmit) kalendārās dienas kavē Līguma 3., 4 un 5. nodaļā noteiktos termiņus;
		2. nepilda Līguma saistības un Līguma 4.1.3. un 4.1.6. punktā norādītais līgumsods sasniedzis maksimālo apmēru.
	4. Izbeidzot Līgumu saskaņā ar 6.3. punktu, *Izpildītājs* 15 (piecpadsmit) kalendāro dienu laikā samaksā *Pasūtītājam* *Līgumā* noteikto līgumsodu un atlīdzina *Pasūtītājam* visus šajā sakarā radušos zaudējumus.
	5. *Izpildītājam* ir tiesības vienpusēji atkāpties no Līguma bez *Pasūtītāja* piekrišanas, ja *Pasūtītājam* par Līguma saistību nepildīšanu aprēķinātais līgumsods sasniedzis maksimālo apmēru, t.i., 10% (desmit procentus) no *Līgumsummas*.
	6. Līguma 6.3. un 6.5. punktā noteiktajos gadījumos Līgums uzskatāms par izbeigtu 7. (septītajā) dienā pēc paziņojuma par atkāpšanos (ierakstīts sūtījums) izsūtīšanas dienas.
	7. *Pušu* reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no *Pusēm* tiek reorganizēta vai likvidēta, Līgums paliek spēkā un tā noteikumi ir saistoši *Pušu* tiesību un saistību pārņēmējiem. Šādā gadījumā *Puses* noslēdz pārmantojuma līgumu.
4. **NEPĀRVARAMA VARA**
	1. *Puses* nav atbildīgas par šajā Līgumā noteikto saistību neizpildi, ja izpilde kļuvusi neiespējama nepārvaramu, no *Pušu* gribas neatkarīgu apstākļu rezultātā, kuru iestāšanās iespējamību *Puses* neparedzēja un nevarēja paredzēt šo Līgumu slēdzot, t.i., ja Līguma izpilde, kļuvusi neiespējama ugunsgrēka, zemestrīces, plūdu, citu dabas katastrofu, diversijas, vandālisma aktu, kara darbības vai tamlīdzīgu no *Pušu* gribas neatkarīgu iemeslu dēļ. Informācija par šādu apstākļu iestāšanos jāsniedz otrai *Pusei* bez kavēšanās.
	2. Saistību izpildes termiņi atjaunojas beidzoties šī Līguma 7.1. punktā ārkārtējas varas apstākļu ietekmei.
	3. Pēc nepārvaramās varas apstākļu izbeigšanās puses savstarpēji rakstiskā veidā vienojas par turpmāko rīcību. Gadījumā, ja nepārvaramas varas apstākļi turpinās ilgāk par 1 (vienu) mēnesi un būtiski ietekmē jebkuras no pusēm spēju izpildīt šajā Līgumā noteiktās saistības, tad otra *Puse* ir tiesīga pārtraukt šī Līguma darbību, iesniedzot par to rakstisku paziņojumu.
5. **LĪGUMA TERMIŅŠ CITI NOTEIKUMI**
	1. Līgums stājas spēkā no tā abpusējas parakstīšanas dienas un ir spēkā līdz 2019. gada 31. decembrim vai līdz *Pušu* saistību pilnīgai izpildei.
	2. Visi Līguma grozījumi vai papildinājumi tiek izdarīti rakstiski, *Pusēm* tos abpusēji parakstot, izņemot Līguma 6.3. un 6.5. punktā minētajos gadījumos, saskaņā ar kuriem Pusēm ir tiesības vienpusēji atkāpties no Līguma.
	3. Visi pēc Līguma spēkā stāšanās sagatavotie Līguma grozījumi vai papildinājumi, ja tie ir sagatavoti, ievērojot Līguma 8.2. punkta noteikumus, ir Līguma neatņemamas sastāvdaļas.
	4. Gadījumos, kas nav atrunāti Līgumā, *Puses* rīkojas saskaņā ar spēkā esošajiem normatīvajiem aktiem.
	5. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādi spēkā neesoši noteikumi jāaizstāj ar citiem Līguma mērķiem un saturam atbilstošiem noteikumiem.
	6. *Puses* rakstveidā (ierakstīta vēstule) paziņo viena otrai par juridiskā statusa, juridiskās vai biroja adreses, bankas rekvizītu maiņu, to reorganizāciju vai likvidāciju, Līgumā norādīto kontaktpersonu maiņu, kā arī citu rekvizītu izmaiņām - 5 (piecu) darba dienu laikā. Pēc paziņojuma saņemšanas (kancelejas atzīme) tas kļūst par Līguma neatņemamu sastāvdaļu.
	7. Paziņojumi vai cita veida korespondence, kas attiecas uz Līgumu (izņemot Līgumā atrunātos e-pasta sūtījumus) ir jānosūta ierakstītā sūtījumā uz Līgumā norādītajām *Pušu* juridiskajām adresēm vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā.
	8. *Izpildītāja* kontaktpersona – Jānis Bišers, tālrunis: 26466413; e-pasts: *janis.bisers@storent.com**.*
	9. *Pasūtītāja* par Līguma izpildi atbildīgā amatpersona – Arnis Silinieks; tālrunis: 28357938, e-pasts**:** *arnis.silinieks@mil.lv.*
	10. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
	11. Parakstot šo Līgumu, *Puses* apliecina, ka ir izlasījušas to un apzinās saistības, kuras uzņēmušās ar šo Līgumu.
	12. Līgums sagatavots divos eksemplāros ar vienādu juridisku spēku uz 11 (vienpadsmit) lapām, no kurām: Līguma pamatteksts uz 5 (piecām) lapām, 1. pielikums tehniskā specifikācija „Dzīvojamā moduļa tipa konteineru noma” uz 2 (divām) lapām un 2. pielikums „*Izpildītāja* tehniskais/finanšu piedāvājums” uz 4 (četrām) lapām, viens Līguma eksemplārs glabājas pie *Pasūtītāja*, otrs - pie *Izpildītāja*.

1. **PUŠU JURIDISKĀS ADRESES UN REKVIZĪTI**

***PASŪTĪTĀJS*** ***IZPILDĪTĀJS***

|  |  |  |
| --- | --- | --- |
| **Nacionālo bruņot spēku Nodrošinājuma pavēlniecības 2. reģionālais nodrošinājuma centrs** |  | **Sabiedrība ar ierobežotu atbildību „STORENT”** |
| Adrese: „NBS Aviācijas bāze”, Rembates pagasts, Ķeguma novads, LV-5016 |  | Juridiskā un biroja adrese: Zolitūdes iela 89, Rīga, LV-1046 |
| Reģ. Nr. 90009227961Nodokļu maksātāja reģ. Nr.: LV90009227961 |  | Reģ. Nr. 40103164284Nodokļu maksātāja reģ. Nr.: LV40103164284 |
| Konta Nr.:LV90TREL2100659004000  |  | Konta Nr.: LV23NDEA0000081939239 |
| Valsts kase |  | Banka: A/S Luminor bank |
| Bankas kods: TRELLV22 |  | Bankas kods: NDEALV2X |
| Tālr. 65055318, 65055309 |  | Tālr.: + 371 29323434 |
| (komandiera p.i. majors A. Andrulis)  z.v. |  |  (direktors G. Grīnbergs) z.v. |